CELEX: 62010TA0006
Language: lt
Date: 2012-05-22 00:00:00
Title: Byla T-6/10: 2012 m. gegužės 22 d. Bendrojo Teismo sprendimas byloje Sviluppo Globale prieš Komisiją (Viešasis paslaugų pirkimas — Viešojo pirkimo procedūra — Pagalba Kosovo muitinės ir mokesčių administracinėms institucijoms — Konkurso dalyvio pasiūlymo atmetimas — Neskundžiamas aktas — Patvirtinantis aktas — Nepriimtinumas — Galimybė susipažinti su dokumentais — Reglamentas (EB) Nr. 1049/2001 — Su konkurso procedūra susiję dokumentai — Dalinis atsisakymas sudaryti susipažinimo galimybę — Išimtis, susijusi su trečiojo asmens komercinių interesų apsauga — Nepakankamas motyvavimas)

30.6.2012   
            
            
               LT
            
            
               Europos Sąjungos oficialusis leidinys
            
            
               C 194/18
            
         2012 m. gegužės 22 d. Bendrojo Teismo sprendimas byloje Sviluppo Globale prieš Komisiją
   
   (Byla T-6/10) (1)
   
   (Viešasis paslaugų pirkimas - Viešojo pirkimo procedūra - Pagalba Kosovo muitinės ir mokesčių administracinėms institucijoms - Konkurso dalyvio pasiūlymo atmetimas - Neskundžiamas aktas - Patvirtinantis aktas - Nepriimtinumas - Galimybė susipažinti su dokumentais - Reglamentas (EB) Nr. 1049/2001 - Su konkurso procedūra susiję dokumentai - Dalinis atsisakymas sudaryti susipažinimo galimybę - Išimtis, susijusi su trečiojo asmens komercinių interesų apsauga - Nepakankamas motyvavimas)
   2012/C 194/28
   Proceso kalba: italų
   
      Šalys
   
   
      Ieškovė: Sviluppo Globale GEIE (Roma, Italija), atstovaujama advokatų F. Sciaudone, R. Sciaudone ir A. Neri
   
      Atsakovė: Europos Komisija, atstovaujama P. Costa de Oliveira ir F. Erlbacher, padedamų advokato P. Manzini
   
      Dalykas
   
   Prašymas panaikinti 2009 m. lapkričio 10 d. Komisijos sprendimą, kuriuo buvo atmestas konsorciumo, kuriam priklauso ieškovė, pasiūlymas viešojo pirkimo procedūroje EuropeAid/127843/D/SER/KOS dėl pagalbos Kosovo muitinės ir mokesčių administracinėms institucijoms paslaugų teikimo (OL 2009/S 4-003683), ir prašymas panaikinti 2009 m. lapkričio 26 d. Komisijos sprendimą, kuriuo buvo atsisakyta sudaryti konsorciumui galimybę susipažinti su tam tikrais dokumentais, susijusiais su šia viešojo pirkimo procedūra.
   
      Rezoliucinė dalis
   
   
               1.
            
            
               Atmesti ieškinį kaip nepriimtiną tiek, kiek jis pareikštas dėl 2009 m. lapkričio 10 d. Europos Komisijos sprendimo, kuriuo buvo atmestas konsorciumo, kuriam priklauso ieškovė, pasiūlymas viešojo pirkimo procedūroje EuropeAid/127843/D/SER/KOS dėl pagalbos Kosovo muitinės ir mokesčių administracinėms institucijoms paslaugų teikimo.
            
         
               2.
            
            
               Panaikinti 2009 m. lapkričio 26 d. Komisijos sprendimą dėl atsisakymo sudaryti galimybę susipažinti su tam tikrais dokumentais, susijusiais su šia viešojo pirkimo procedūra, tiek, kiek Komisija atskleistoje vertinimo ataskaitos versijoje atsisakė sudaryti galimybę susipažinti su vertinimo komisijos skirtais balais, nurodytais minėtos ataskaitos 3–5 punktuose.
            
         
               3.
            
            
               Atmesti likusią ieškinio dalį.
            
         
               4.
            
            
               Atmesti ieškovės prašymą imtis tyrimo priemonių.
            
         
               5.
            
            
               Sviluppo Globale GEIE padengia savo bylinėjimosi išlaidas, susijusias su pagrindine byla, ir tris ketvirtadalius su ta byla susijusių Komisijos bylinėjimosi išlaidų. Komisija padengia vieną ketvirtadalį su pagrindine byla susijusių bylinėjimosi išlaidų.
            
         
               6.
            
            
               Priteisti iš Sviluppo Globale visas bylinėjimosi išlaidas, susijusias su procedūra dėl laikinųjų apsaugos priemonių taikymo byloje T-6/10 R.
            
         
      (1)  OL C 51, 2010 2 27.